
Drejtoria për Punë Inspektuese në Komunën e Rahovecit ka për detyrë kryesore mbikëqyrjen dhe zbatimin e ligjeve dhe rregulloreve komunale, me qëllim të sigurimit të një mjedisi të rregullt, të sigurt dhe funksional për qytetarët. Gjatë periudhës janar – shtator 2026, kjo drejtori ka realizuar një sërë aktivitetesh konkrete në pesë sektorë të ndarë funksionalisht: ndërtimi, mjedisi, çështjet komunale, tregu dhe transporti publik.
Gjatë këtij nëntëmujori, drejtoria ka përforcuar qasjen inspektuese përmes rritjes së pranisë në terren, bashkëpunimit të ngushtë me institucionet e rendit dhe organeve gjyqësore, si dhe përmes përfshirjes aktive të qytetarëve në raportimin e shkeljeve, veçanërisht në fushën e mbrojtjes së mjedisit
1. SEKTORI I NDËRTIMIT
Gjatë kësaj periudhe, Sektori i Ndërtimit ka intensifikuar kontrollet me fokus te objektet e kategorisë së parë:
· Janë kryer 89 inspektime dhe ri-inspektime në terren;
· Janë shqiptuar 62 gjoba mandatore për ndërtim pa leje;
· Në raste me parregullsi teknike ose procedurale, janë lëshuar vendime për ndërprerjen e punimeve.
Inspektimet kanë përfshirë analizën e dokumentacionit teknik, verifikimin e kushteve ligjore dhe ndjekjen e procedurave për legalizim të ndërtimit.

2. SEKTORI I MJEDISIT
Ky sektor është përqendruar në mbrojtjen aktive të mjedisit përmes inspektimeve dhe veprimeve ndëshkimore:
· Janë realizuar kontrolle të rregullta nga inspektori i mjedisit;
· Janë shqiptuar 51 gjoba mandatore për ndotje të mjedisit;
· Janë inspektuar 24 biznese që ushtrojnë veprimtari të ndjeshme për mjedisin;
· 20 prej tyre kanë aplikuar për leje mjedisore, 17 janë pajisur, 1 është refuzuar dhe 6 janë në proces shqyrtimi.

3. SEKTORI I ÇËSHTJEVE KOMUNALE
Ky sektor është përballur me kërkesa të shumta që lidhen me funksionimin e përditshëm të infrastrukturës publike:
· Janë trajtuar ankesa dhe kërkesa të qytetarëve, kryesisht për rrjetin e kanalizimit dhe mirëmbajtjen e hapësirave publike;
· Janë shqiptuar 11 gjoba për shkelje të rregullave për përdorimin e hapësirave publike;
· Janë lëshuar 32 aktvendime kundrejt KRU Gjakova për garantimin e zhvillimit të ligjshëm të aktiviteteve të saj;
· 108 shfrytëzues të hapësirave publike janë urdhëruar të pajisen me leje të rregullta.
Ky sektor ka qenë proaktiv në sigurimin e një infrastrukture funksionale dhe në promovimin e sjelljes së përgjegjshme qytetare.

4. SEKTORI I TREGUT
Sektori i tregut ka punuar në garantimin e standardeve të shitjes, formalizimin e bizneseve dhe mbrojtjen e konsumatorëve:
· Janë kryer inspektime të rregullta në dyqane dhe markete;
· Janë shqiptuar 10 gjoba mandatore për mungesë dokumentacioni dhe mospërputhje në çmime;
· Janë verifikuar peshoret në tregjet e bukës për saktësi të matjeve;
· 32 biznese të reja janë regjistruar në ARBK pas ndërhyrjes së inspektoratit;
· Po aq pëlqime pune janë lëshuar për subjektet që kanë përmbushur kriteret higjienike dhe teknike.
Sektori ka synuar formalizimin e tregut dhe përmirësimin e cilësisë së produkteve të ofruara për qytetarët.


5. SEKTORI I TRANSPORTIT PUBLIK DHE KOMUNIKACIONIT
Ky sektor ka mbikëqyrur shërbimet e transportit publik me fokus në sigurinë dhe rregullsinë:
· Janë monitoruar linjat e autobusëve dhe shërbimet e transportit të licencuar;
· Janë kontrolluar autotaksitë dhe është urdhëruar vazhdimi i lejeve për transport udhëtarësh;
· Janë ndërmarrë masa për të garantuar një transport publik të sigurt dhe në përputhje me normat e parashikuara.

6. BASHKËPUNIMI ME INSTITUCIONET E TJERA
Drejtoria ka pasur një bashkëpunim të ngushtë dhe të qëndrueshëm me:
· Policinë e Kosovës, për mbështetje në zbatimin e urdhrave administrativë;
· Gjykatat, për procedimin e shkeljeve dhe zbatimin e aktvendimeve;
· Organe të tjera të administratës komunale për mbështetje në sektorët e infrastrukturës, mjedisit dhe transportit.
Ky bashkëpunim ndërinstitucional ka ndihmuar në forcimin e rendit dhe rritjen e besueshmërisë institucionale.

SFIDA DHE REKOMANDIME
SFIDA:
· Rezistencë nga ana e qytetarëve dhe bizneseve për t’u pajisur me dokumentacion ligjor;
· Prezencë e vazhdueshme e ndërtimeve pa leje në disa zona të komunës;
· Kapacitete të kufizuara njerëzore dhe logjistike në disa sektorë inspektimi.
REKOMANDIME:
· Rritja e ndërgjegjësimit të qytetarëve dhe bizneseve për rëndësinë e përmbushjes së kushteve ligjore;
· Zgjerimi i bashkëpunimit ndërinstitucional për të siguruar zbatim më të plotë të ligjeve;
· Rritja e numrit të inspektorëve dhe trajnimi i tyre për menaxhim më efikas të rasteve;
· Përdorimi i teknologjive moderne për mbikëqyrje dhe raportim në kohë reale;

	LLOJI I NDËSHKIMIT
	NUMRI I GJOBAVE TË SHQIPTUARA
	VLERA E GJOBËS NË €

	GJOBA MANDATORE PËR NDËRTIM PA LEJE
	65
	23,000.00€

	GJOBA MANDATORE – ÇËSHTJE KOMUANLE 
	11
	2350€

	GJOBA MANDATORE - TREGU
	10
	100€

	GJOBA MANDATORE PËR MJEDIS
	54
	4000€

	TOTALI: 
	140
	29, 450.00€



	LLOJI I VEPRIMIT
	NUMRI I KËRKESAVE
	VLERA NË €

	KËRKESA PËR KONTROLL INSPEKTUES
	44
	440 €

	PËLQIME PUNE
	32
	480€

	TOTALI:
	76
	920 €




	TOTALI I TË HYRAVE NË DPI:
	JANAR – SHTATOR  2026 
	30,270.00€

Gjatë periudhës janar – shtator 2026, Drejtoria për Punë Inspektuese në Komunën e Rahovecit ka shënuar progres të dukshëm në drejtim të zbatimit të legjislacionit dhe forcimit të rendit komunal. Aktivitetet inspektuese të kryera në të gjitha sektorët relevantë kanë kontribuar në përmirësimin e funksionalitetit urban, mbrojtjen e mjedisit, garantimin e standardeve tregtare dhe sigurimin e transportit publik të rregullt.
Pavarësisht sukseseve, sfidat mbeten prezente – nga mungesa e vetëdijes për dokumentacion ligjor, tek ndërtimet pa leje dhe mungesa e kapaciteteve të mjaftueshme për mbulimin e të gjitha nevojave në terren. Këto sfida kërkojnë vazhdim të përkushtimit institucional, përmirësim të vazhdueshëm të kapaciteteve profesionale, dhe sidomos thellim të bashkëpunimit me institucionet e tjera dhe qytetarët.
Në muajt në vijim, drejtoria synon të zbatojë qasje edhe më proaktive, duke investuar në trajnime, teknologji të reja dhe përfshirje të komunitetit për një menaxhim më të mirë të hapësirës publike, ligjshmërisë dhe mirëqenies qytetare.
Përmes punës së përbashkët, transparencës dhe vendosmërisë, synojmë të ndërtojmë një Rahovec më të rregullt, më të pastër dhe më të sigurt për të gjithë.



Nora BOSHNJAKU
______________________
Drejtore për Punë Inspektuese

